钦定古今图书集成/明伦汇编/氏族典/第088卷 > 卢纶
## 钦定古今图书集成/明伦汇编/氏族典/第088卷 > 卢纶

按《唐书卢纶传》：“纶字允言，河中蒲人。避天宝乱，客鄱
阳。大历初，数举进士，不入第。元载取纶文以进，补阌
乡尉，累迁监察御史，辄称疾去。坐与王缙善，久不调。
浑瑊镇河中，辟元帅判官，累迁检校户部郎中，卒。纶
与吉中孚、韩翊、钱起、司空曙、苗发、崔峒、耿𣲗、夏侯审、
李端皆能诗齐名，号大历十才子。”